
LIETUVOS RESPUBLIKOS SEIMO
 ETIKOS IR PROCEDŪRŲ KOMISIJA

PAŽYMA

DĖL SEIMO NARIŲ DALYVAVIMO SEIMO POSĖDŽIUOSE

2013 M. SAUSIO MĖNESĮ

2013-02-20
Vilnius

2013 m. sausio mėn. buvo sušaukti keturi Seimo plenariniai posėdžiai. Visuose posėdžiuose vyko iš anksto numatyti balsavimai, kuriuose nedalyvavo nuo 11 iki 28 Seimo narių, vidutiniškai – 15.

Sausio mėnesį į užsienio komandiruotes ir išvykas buvo išvykę 20 Seimo narių. 15kartų Seimo valdyba Seimo narius buvo išsiuntusi į komandiruotes ir 7 kartus Seimo nariams buvo leista vykti į užsienio keliones. Tik 2 Seimo nariai į komandiruotes ar užsienio keliones buvo išvykę Seimo plenarinių posėdžių metu.

Sausio mėnesį visus 4 Seimo plenarinius posėdžius, kuriuose vyko iš anksto numatyti balsavimai, praleido ir nenurodė nedalyvavimo priežasties – Seimo narys Rokas Žilinskas; 2 posėdžius – Seimo nariai Audronius Ažubalis ir Paulius Saudargas ir po 1 posėdį – Seimo nariai Remigijus Ačas, Valentinas Bukauskas, Povilas Gylys, Dainius Kreivys, Orinta Leiputė, Dangutė Mikutienė, Alma Monkauskaitė, Naglis Puteikis, Algimantas Salamakinas, Emanuelis Zingeris ir Remigijus Žemaitaitis.
Pagal komitetų pirmininkų pateiktą informaciją sausio mėnesį Ekonomikos komitete įvyko 3 posėdžiai iš kurių visus be svarbios pateisinamos priežasties praleido Seimo narys Rokas Žilinskas, 2 posėdžius – Seimo nariai Dainius Kreivys ir Andrius Kubilius ir po vieną posėdį – Seimo nariai Sergej Dmitrijev ir Remigijus Šimašius. Europos reikalų komitete sausio mėnesį įvyko 3 posėdžiai iš kurių po vieną posėdį be svarbios pateisinamos priežasties praleido Seimo nariai Kęstutis Masiulis, Domas Petrulis ir Gintaras Steponavičius. Socialinių reikalų komitete įvyko 3 posėdžiai iš kurių 2 be svarbios pateisinamos priežasties praleido Seimo narys Vytautas Antanas Matulevičius ir 1 posėdį – Seimo narys Mečislovas Zasčiurinskas. Kituose komitetuose posėdžiai be svarbios pateisinamos priežasties nebuvo praleisti.

Pagal komisijų pirmininkų pateiktą informaciją sausio mėnesį Antikorupcijos komisijoje įvyko 1 posėdis kuriame be svarbios pateisinamos priežasties nedalyvavo Seimo nariai Bronius Bradauskas ir Edmundas Jonyla. Kitose komisijose posėdžiai be svarbios pateisinamos priežasties praleisti nebuvo. 

Vadovaudamiesi Lietuvos Respublikos Seimo statuto 11 straipsnio 6 dalies ir 15(1) straipsnio 1 dalies nuostatomis pranešame:

1. 2013 m. sausio mėnesį Seimo narys Rokas Žilinskas be svarbios pateisinamos priežasties nedalyvavo daugiau kaip pusėje (4iš 4) Seimo posėdžių, kuriuose vyko iš anksto numatyti balsavimai dėl teisės aktų priėmimo.

2. 2013 m. sausio mėnesį Seimo narys Rokas Žilinskas be svarbios pateisinamos priežasties nedalyvavo visuose (3 iš 3) Seimo Ekonomikos komiteto posėdžiuose.
3. 2013 m. sausio mėnesį Seimo nariai Dainius Kreivys ir Andrius Kubilius be svarbios pateisinamos priežasties nedalyvavo daugiau kaip pusėje (2 iš 3) Seimo Ekonomikos komiteto posėdžių.

4. 2013 m. sausio mėnesį Seimo narys Vytautas Antanas Matulevičius be svarbios pateisinamos priežasties nedalyvavo daugiau kaip pusėje (2 iš 3) Seimo Socialinių reikalų ir darbo komiteto posėdžių.
5. 2013 m. sausio mėnesį Seimo nariai Bronius Bradauskas ir Edmundas Jonyla be svarbios pateisinamos priežasties nedalyvavo Seimo Antikorupcijos komisijos posėdyje.

